Hyundai Accent

Hyundai Accent er en personbilsmodel fremstillet af Hyundai Motor siden foråret 1994. Modellen afløste forgængeren Hyundai Pony og har skiftevis tilhørt miniklassen og den lille mellemklasse. Hyundai Accent var efter Hyundai S-Coupé den anden bilmodel med egenudviklet motor, hvor forgængerne kørte med licensproducerede Mitsubishi-motorer.

Accent (X3, 1994−1999) 

Accent kom på markedet i april 1994 som efterfølger for Pony. Det var Hyundais første egenudviklede bilmodel, og den delte ingen komponenter med forgængeren.

Grunden til nyudvikling af undervogn, teknik og karrosseri var forgængerens hurtigt faldende salgstal i USA, som Hyundai tilbageførte til kvalitetsproblemer.

Udstyr 
Modellen fandtes i flere forskellige udstyrsvarianter med navne som LS, GS, GLS og GT. LS-varianten var basismodel med manuelle rudeoptræk, mekanisk justering af varme og ventilation (de dyrere varianter havde undertryksstyret justering) og førersæde uden højdeindstilling.

Næsten alle Accent'er havde benzinindsprøjtning, dog havde ganske få 1,3-modeller til Østeuropa karburator.

GT-modellen fandtes kun med den 16-ventilede 1,5-motor med 73 kW (99 hk) og var samtidig topmodellen i Accent-programmet. Den var udstyret med en strammere undervognsafstemning, 14" alufælge, ABS, hækspoiler, tågeforlygter, klimaanlæg samt bilradio med fire højttalere. De billigere versioner havde også dele af dette udstyr som enten standard- eller ekstraudstyr som f.eks. klimaanlægget. Senere fulgte også specialmodeller ("Cool & Comfort", "Live" etc.).

I februar 1997 fik Accent et facelift i Sydkorea, som dog først kom til Europa i april 1998. Optisk kunne den faceliftede Accent kendes på de hvide, horisontalt placerede blinklys bagtil samt modificerede front- og hækskørter.

Den første generation af Accent udgik af produktion i juli 1999. Mellem 2002 og 2006 havde den en venezuelansk søstermodel kaldet Dodge Brisa.

Sikkerhed 
På sikkerhedssiden var førerairbag standard fra starten, og fra september 1995 (modelår 1996) ligeledes passagerairbag. Fra april 1998 var også ABS en del af standardudstyret.

Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne er/var Accent i årgangene 1995 til 1999 klassificeret som følger:
 1999: Som middelbilen
 2001: Mindst 20 % sikrere end middelbilen
 2003: Mindst 15 % sikrere end middelbilen
 2005: Mindst 15 % sikrere end middelbilen
 2007: Mindst 20 % sikrere end middelbilen
 2009: Mindst 20 % sikrere end middelbilen
 2011: Mindst 20 % sikrere end middelbilen
 2013: Mindst 20 % sikrere end middelbilen
 2015: Mindst 20 % sikrere end middelbilen
 2017: Mindst 40 % sikrere end middelbilen

Motorer 
Motorerne er fra og med modelår 1997 certificeret efter Euro2, hvilket 1,5'eren hidtil ikke var. 1,5'eren kunne som alternativ til den standardmonterede femtrins manuelle gearkasse til og med modelår 1997 leveres med firetrins automatgearkasse, men fra og med modelår 1998 flyttede dette ekstraudstyr til 1,3'eren.

Tekniske data

Accent (LC, 1999−2005) 

Den i maj 1999 introducerede anden modelgeneration af Accent var en halv klasse større i forhold til forgængeren, og dermed en lille mellemklassebil i stedet for en minibil.

Ligesom forgængeren fandtes modellen som 3- og 5-dørs hatchback, mens den 4-dørs sedan hovedsageligt var tilegnet Østeuropa.

I februar 2003 gennemgik modellen et facelift (type LC2) med et i denne klasse usædvanligt standardudstyrsomfang, for første gang en dieselmotor (trecylindret commonrail fra VM Motori) og mere miljøvenlige benzinmotorer.

I midten af 2005 blev produktionen af Accent foreløbig indstillet, i første omgang uden efterfølger. I Rusland blev produktionen af Hyundai Accent derimod først startet i 2005 af TagAZ, hvor den siden da har fortsat stort set uforandret. Det drejer sig dog om den oprindelige model fra 1999 til 2003.

I Mexico og Venezuela blev Accent LC fremstillet under navnet Dodge Verna.

Udstyr 
Undervognen var udstyret med en flerleddet bagaksel.

Fra den mellemste udstyrsvariant GS og opefter var Accent udstyret med et for denne klasse bemærkelsesværdigt todelt, højdejusterbart førersæde med lændehvirvelstørre samt el-justerbare og -opvarmelige sidespejle. Med faceliftet i starten af 2003 blev standardudstyrslisten udvidet med klimaanlæg, et hidtil ikke tilgængeligt fjernbetjent centrallåsesystem, en kørecomputer med rækkevidde-, udetemperatur- og gennemsnitsforbrugsindikatorer og trepunktssele på det midterste bagsæde samt automatisk døroplåsning i tilfælde af kollision. Hertil blev bremsesystemet forstærket og styring og undervogn mere "præcist" indstillet.

Sikkerhed 
Som standard var samtlige versioner på sikkerhedssiden udstyret med dobbelte front- og sideairbags samt ABS. En underramme bar motoren, styretøjet og de forreste tværled. Dette forbedrede den passive sikkerhed.

Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne er/var Accent i årgangene 1999 til 2006 klassificeret som følger:
 2011: Dårligere end middelbilen
 2013: Mindst 40 % dårligere end middelbilen
 2015: Mindst 40 % dårligere end middelbilen
 2017: Som middelbilen

Tekniske data

Rallyversion 

Ved det svenske rallyløb i februar 2000 debuterede Hyundai for første gang i motorsporten med Accent WRC og fik stor succes. Bilen er med i computerspillet Richard Burns Rally.

Tekniske data 
 Motor: DOHC fire cylindre med turbolader
 Slagvolume: 1998 cm³
 Effekt: ca. 300 hk
 Maks. drejningsmoment: 
 Gearkasse: Sekventiel Xtrac med seks gear
 Længde: 4200 mm
 Bredde: 1770 mm
 Højde: 1332 mm

Accent (MC, 2006−2008) 

På Geneve Motor Show 2006 blev serieversionen af den tredje Accent-generation med det interne kodenavn MC præsenteret.

Den som tredørs og (ikke i alle lande) firedørs tilgængelige bil er udviklet i samarbejde med Kia Motors, og er dermed teknisk set bygget på samme platform som Kia Rio. Med en længde på 4,0 til 4,3 meter ligger denne generation størrelsesmæssigt mellem minibilen Getz og den lille mellemklassebil i30, hvormed den igen ikke entydigt tilhører noget bestemt segment.

Til Europa kom Accent MC fra to forskellige fabrikker. Hatchbackversionen blev produceret i Ulsan, Sydkorea og sedanen i İzmit, Tyrkiet. Alle nordamerikanske modeller kom fra Ulsan.

Til det kinesiske marked fremstiller firmaet Beijing Hyundai i byens hovedstad. Den mexicanske Dodge-fabrik i Chihuahua fremstiller Accent på licens under navnet Dodge Attitude. I andre lande er Accent også kendt under navnet Hyundai Verna.

I midten af 2010 gennemgik Accent et let facelift. Den faceliftede Accent kan kendes på andre skørter samt front og bagende. Ligesom før findes modellen som hatchback, og i nogle lande også som sedan.

Prototype 

Designet på den tredørs hatchback orienterer sig mod prototypen Hyundai Accent SR, som blev vist på Frankfurt Motor Show 2005. Den var tegnet i det koreanske designcentrum i Namyang og havde ud over sportslige elementer som spoilere og 18" hjul også sænket undervogn og dobbelt udstødningsrør. Motoren var en 2,0-liters turbobenzinmotor, og bilens udstyr omfattede ud over lædersæder, ESP, elektrisk servostyring og et omfangsrigt airbagsystem også et dæktrykskontrolsystem.

Udstyr 
Seriemodellen blev frem til efteråret 2009 markedsført i Europa som "hullelukker" efter den i 2006 i Europa udgåede Hyundai Elantra, og frem til introduktionen af den lille mellemklassebil Hyundai i30. Herefter kom der ikke nogen direkte efterfølger, hvorfor den teknisk set næsten identiske Kia Rio fortsat markedsføres i Europa. Accent er udstyret med aktive nakkestøtter på forsæderne, ABS og seks airbags. Til basisudstyret GL, som kun kan kombineres med 1,4-litersmotoren, hører ud over klimaanlæg, el-ruder og -sidespejle også tågeforlygter og centrallåsesystem. Den dyrere GLS-model har ligeledes kørecomputer med angivelse af udetemperatur, gennemsnitsforbrug, rækkevidde og triptæller samt midterarmlæn på bagsædet og fjernbetjent centrallåsesystem. Som ekstraudstyr kan modellen bestilles med ESP med antispinregulering, glasskydetag, automatgear og en Comfort-pakke. Sidstnævnte indeholder bl.a. klimaautomatik, læderbetjeningselementer, armlæn foran og metaldekoration på midterkonsollen. Bagagerummet kan uanset udstyrsvariant rumme 270 til 1100 liter i tredørsudgaven hhv. 390 liter i sedanudgaven.

Tekniske data

Accent (RB, 2010−2017) 

I november 2010 startede salget af den fjerde Accent-generation i Korea. Modellen var baseret på Fluidic Sculpture-designsproget fra i40, og fandtes ligesom sine forgængere som hatchback og sedan. I Kina havde modellen en søstermodel, Hyundai Verna, som var næsten identisk men med et mere diskret frontdesign, som ifølge fabrikaten var udviklet specielt til dette marked.

Den fjerde generation var mere end 100 kg lettere og delte igen platform med Kia Rio, som i modsætning til Accent markedsføres i Europa. I Rusland blev modellen produceret og solgt under navnet Hyundai Solaris.

Modellen delte ligeledes platform med den sportslige Hyundai Veloster.

Med denne generation kunne Accent for første gang fås med parkeringssensorer og et nøglefrit adgangssystem, som låste dørene op når føreren nærmede sig bilen.

Motorer 
Motorprogrammet omfattede igen to benzin- og én commonrail-dieselmotor:
 1.4 74 kW (100 hk) / 79 kW (107 hk)
 1.6 90 kW (122 hk)
 1.6 GDI 103 kW (140 hk)
 1.6 CRDi 94 kW (128 hk) / 100 kW (136 hk)

Accent (2017−) 

Den femte modelgeneration af Accent blev præsenteret i februar 2017 i rammerne af Toronto Auto Show som sedan. Modellen kom på markedet i løbet af år 2017. Modellen sælges ikke i Vesteuropa, men derimod i Rusland under navnet Hyundai Solaris.

Tekniske data

Referencer

Litteratur 
 Automobil Revue. Katalog 1995, 1999, 2000, 2004 og 2007 (på tysk og fransk).
 Hyundai Accent instruktionsbog. Hyundai Motor Company, 15. marts 1995. Varenr. AO-950371 (på tysk).
 Hyundai Accent instruktionsbog. Hyundai Motor Company, 10. februar 2000. Varenr. AO-000204.
 Hyundai Accent instruktionsbog. Hyundai Motor Company, 21. oktober 2002. Varenr. A25O-DE20A.

Eksterne henvisninger 

Accent
Minibiler
Små mellemklassebiler
Forhjulstrukne biler
Biler introduceret i 1994
Biler fra 1990'erne
Biler fra 2000'erne
Biler fra 2010'erne